Ludovic Orban

Ludovic Orban (født 25. mai 1963 i Brașov) er en rumensk ingeniør og politiker (Partidul Național Liberal). Han ble 4. november 2019 valgt  av Romanias parlament som sitt lands statsminister. 5. februar 2020 tapte han et mistillitsvotum i parlamentet og måtte gå av som regjeringssjef.

Liv og virke 
Ludovic Orbans far var ungarsk og hans mor rumensk. Han er gift og har en sønn, og taler flytende fransk og engelsk. Hans bror Leonard Orban var europakommissær i Barroso-kommisjonen. Ludovic Orban er ikke i slekt med den ungarske statsminister Victor Orban.

Valget i 2019 var resultatet av et mistillitsvotum mot Viorica Dancila. Orban ble valgt med 240 stemmer og regjeringen til Viorica Dancila ble dermed avsatt. Flere av parlamentsmedlemmene avholdt seg fra å stemme slik at regjeringen til Orban i realiteten ble en mindretallsregjering. Han ble den 16. statsminister i Romania siden 1989, og den tolvte de siste fem år før hans oppnevning.

Parlamentet behandlet 5. februar 2020 forslag til valgreform og Orban satte sin stilling inn på avstemningen. Han tapte avstemningen da 261 av 465 stemte mot hans forslag. Det var ventet et nyvalg sommeren 2020.

I november 2021 ble Orban ekskludert fra PNL.

Referanser 

Rumenske politikere
Romanias statsministre
Personer fra Brașov